stanford-oval/wikipedia huggingface dataset:
Notker Balbulus

Notker Balbulusta esittävä kuva
Notker Balbulus ("Notker Änkyttäjä"; n. 840 Jonschwil – 912) oli munkki, kirjailija ja muusikko.
Notker sijoitettiin lapsena St. Gallenin luostariin, jonka munkkina hän eli loppuikänsä. Hän toimi luostarissa kirjastonhoitajana ja opettajana. Notker tuli tunnetuksi työstään liturgisten sekvenssien kehittäjänä. Hän teki sanat ja musiikit moniin sekvensseihin. Hänen kokoelmassaan Liber hymnorum (880–884) on yhteensä 40 sekvenssirunoa, joihin ei kuitenkaan ole liitetty melodioita. Sanoina laulettaessa on käytetty alleluia-tekstiä ja aikansa populaarilauluja. Notkerin julkaisuihin kuuluvat myös kirkkoisien kirjoitusten antologia, gregoriaanisen laulun oppikirja ja Kaarle Suurta käsittelevä teos.
Notker julistettiin autuaaksi vuonna 1512.
Notkosammakonsammal

| Notkosammakonsammal |
| --- | --- |

Uhanalaisuusluokitus
 Elinvoimainen 
Suomessa::  Puutteellisesti tunnettu
   
Tieteellinen luokittelu
Kunta::  Kasvit Plantae
Ryhmä::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Palmikkosammalet Hypnales
Heimo::  Ritvasammalet Amblystegiaceae
Suku::  Sammakonsammalet Hygroamblystegium
Laji::  varium
Kaksiosainen nimi
 Hygroamblystegium varium  (Hedw.) Mönk. 
Synonyymit
 Leskea varia Hedw.  Hygroamblystegium humile var. varium  Amblystegium varium (Hedw.) Lindb. 
Katso myös
   Notkosammakonsammal Wikispeciesissä   Notkosammakonsammal Commonsissa 
Infobox OKNimi-testi OK: 
Notkosammakonsammal eli kalkkiritvasammal (Hygroamblystegium varium) on ritvasammalten (Amblystegiaceae) heimoon ja sammakonsammalten (Hygroamblystegium) sukuun kuuluva lehtisammallaji. Sen lehdet ovat kahden millimetrin mittaisia ja 0,75 millimetriä leveitä. Lajia tavataan jokien ja purojen lähistöillä. Tylppälehtisenä se elää yleensä veden alla puiden juurilla tai purokivissä. Terävälehtiset yksilöt taas voivat kasvaa monenlaisilla paikoilla. Notkosammakonsammal on levinnyt Suomen eliömaakunnissa alueella Ahvenanmaasta Pohjois-Savoon ja Kainuusta Sompion Lappiin. Maailmanlaajuisesti sen levinneisyysalue kattaa Euroopan, Kaukasuksen sekä Pohjois- ja Etelä-Amerikan.
Nerlens Noel

| Nerlens Noel |
| --- | --- |

Henkilötiedot
Koko nimi:  Nerlens Noel
Syntynyt: 10. huhtikuuta 1994 (ikä 30) Everett, Massachusetts
Kansalaisuus:   Yhdysvallat
Koripalloilija
Pelipaikka:  Sentteri
Pituus:  211 cm
Paino:  93 kg
Nyk. joukkue:  New York Knicks
Sarja:  NBA
NBA-varaus:  6. varaus, 2013 New Orleans Pelicans
Pelaajaura
Yliopistojoukkueet
2012–2013:   Kentuckyn yliopisto
Seurajoukkueet
2013–2017 2017–2018 2018–2020 2020-:   Philadelphia 76ers  Dallas Mavericks  Oklahoma City Thunder  New York Knicks
Nerlens Noel (s. 10. huhtikuuta 1994, Everett, Massachusetts) on yhdysvaltalainen koripalloilija, pelipaikaltaan sentteri. Hän pelaa kaudella 2020–2021 NBA-liigan New York Knicksissa. Aiemmin hän pelasi Philadelphia 76ersissä ja Dallas Mavericksissa sekä yliopistokoripalloa Kentuckyn yliopiston joukkueessa.
Yliopistoura

Noel oli ikäluokkansa tavoitelluimpia lukiopelaajia vuonna 2012, ja ESPN sijoitti hänet lopullisessa rankingissaan ensimmäiselle sijalle. Kentuckyn yliopiston lisäksi Noel harkitsi menemistä Georgetowniin ja Syracuseen, mutta lopulliseksi valinnaksi muodostui edellisen yliopistokauden mestari, josta tuli myös vuoden 2012 NBA:n varaustilaisuuden kaksi ensimmäistä pelaajaa; Anthony Davis ja Michael Kidd-Gilchrist.
Noel loukkaantui pahasti tulokaskaudellaan ottelussa Floridan yliopistoa vastaan. Hänen vasemmasta polvestaan repesi eturistiside, ja leikkaushoitoa vaatinut vamma pitää Noelin sivussa kentiltä loppukauden. Loukkaantumisen jälkeen oli epävarmaa, aikoisiko Noel osallistua vuoden 2013 varaustilaisuuteen, vai päättäisikö hän jatkaa yliopistossa vielä ainakin yhden kauden ajan. Noel lähti varaustilaisuuteen, jossa hänet varasi koko tilaisuuden kuudentena New Orleans Pelicans. Hänet myytiin kuitenkin nopeasti eteenpäin Philadelphia 76ersiin.
NBA-ura

Ensimmäisenä NBA-vuotenaan Noel ei pelannut vaan toipui polvileikkauksesta. Pelattuaan tämän jälkeen kaksi ja puoli kautta Philadelphia 76ersin joukkueessa hän siirtyi kesällä 2017 Dallas Mavericksiin, 2018 kesällä Oklahoma City Thunderiin ja 2020 kauden päätyttyä New York Knicksiin.
Nicky Katt

Nicholas ”Nicky” Katt (s. 11. toukokuuta 1970 Etelä-Dakota, Yhdysvallat) on yhdysvaltalainen näyttelijä. Hänet tunnetaan muun muassa televisiosarjoista Käytäväpeliä, jossa hän esitti Harry Senatea, Oikeuden puolesta, Frendit, Monk ja Kova laki. Hän on esiintynyt myös elokuvissa kuten Batman & Robin (1997), Boiler Room (2000),  Full Frontal (2002), Insomnia (2002), School of Rock (2003), Afrikan salaisuudet (2003), Sin City (2005) ja Death Proof (2007).
Nicky Kattin isä on näyttelijä William Katt.[lähde? ]
Palkintoehdokkuudet

Golden Satellite Award (2002, 2003)
Aiheesta muualla

Nicky Katt Internet Movie Databasessa. (englanniksi)
Nureddin al-Atassi

| Nureddin al-Atassi> نور الدين مصطفى الأتاسي |
| --- | --- |

Syyrian presidentti
 1966–1970  
Edeltäjä:  Amin al-Hafiz
Seuraaja:  Hafiz al-Assad
Henkilötiedot
Syntynyt: 1929
Kuollut: 2. joulukuuta 1992
Ammatti:  lääkäri
Tiedot
Puolue:  Baath
Nureddin al-Atassi (arab. نور الدين مصطفى الأتاسي‎, Nūr ad-Dīn Muṣṭafā l-’Atāsī; 1929–1992) oli syyrialainen poliiitikko ja Syyrian presidentti 1966–1970. Al-Atasi kouluttautui lääkäriksi ja liittyi Baath-puolueeseen nuorena miehenä. Sen jälkeen kun puolue nousi valtaan vuonna 1963, hän oli ministeri useita kertoja ja lopulta presidentti, kunnes Hafiz al-Assad syrjäytti hänet vuonna 1970.
Nuri Mustafi

| Henkilötiedot |
| --- | --- | --- | --- |
Syntymäaika: 16. maaliskuuta 1983 (ikä 41)
Syntymäpaikka: ,  Jugoslavia
Pelipaikka: keskikenttäpelaaja
Pituus: 185 cm
Seura
Seura:  FK Shkëndija
Seurat
| Vuodet | Seura | O | (M) |
| 2004–2006 |  FK Shkëndija | 85 | (7) |
| 2007 |  FC PoPa | 23 | (7) |
| 2008–2013 |  GIF Sundsvall | 79 | (4) |
| 2013 |  Ljungskile SK | 24 | (1) |
| 2014– |  FK Shkëndija |  |  |
 Seurajoukkueuran tilastot kattavat vain kansalliset sarjat, päivitetty 27. helmikuuta 2014.
Nuri Mustafi (s. 16. maaliskuuta 1983) on pohjoismakedonialainen jalkapalloilija, joka edustaa Makedonian 1. liigan FK Shkëndijaa.
Hän on aikaisemmin pelannut usean vuoden ajan Ruotsin kahdella korkeimmalla sarjatasolla. Allsvenskanissa Mustafi esiintyi kahden kauden aikana yhteensä 33:ssa ottelussa GIF Sundsvallin riveissä. Kaudella 2007 hän edusti Suomen kolmanneksi korkeimmalla sarjatasolla Kakkosessa pelannutta FC PoPaa, josta Mustafi siirtyi talvella 2008 Ruotsin pääsarjaan.
Mustafin veli Nebi Mustafi on pelannut Veikkausliigassa FC Hakan ja MYPA:n joukkueissa.
Oodi

Oodi (m.kreik. ὠδὴ (ōidḗ) = laulu, runo) on lyyrinen runo. Kreikkalaisessa runoudessa sitä käytettiin juhlien yhteydessä; syntymäpäivillä, hautajaisissa tai valtiollisissa juhlissa. Muinaisessa Egyptissä se puolestaan oli kuninkaan ylistyslaulu. Roomassa oodi tuli tunnetuksi Horatiuksen teosten ansiosta.
Yksi kuuluisimmista sävelletyistä oodeista on Friedrich Schillerin runo Oodi ilolle, jonka sävelsi Ludwig van Beethoven.
Nuoren naisen muotokuva

| Nuoren naisen muotokuva |
| --- | --- |

Nimi:  Nuoren naisen muotokuva
Tekijä:  Antonio del Pollaiuolo (mahdollisesti)
Valmistumisvuosi:  1465
Taiteenlaji:  Muotokuva
Teostyyppi:  muotokuvamaalaus
Materiaali:  Öljyväri ja poppeli puulevy (maalauspohja)
Korkeus:  52,2  cm
Leveys:  36,2  cm
Kokoelma:  Gemäldegalerie
Nuoren naisen muotokuva on renessanssiaikainen italialainen öljymaalaus. Maalaus on noin vuodelta 1465 ja sijaitsee Berliinin Gemäldegaleriessa. Sen tekijäksi on oletettu Antonio del Pollaiuolo, mutta osa taidehistorioitsijoista on veikannut Piero della Francescaa tai tuntematonta taiteilijaa.
Gemäldegalerie osti maalauksen lontoolaiselta taidekauppiaalta vuonna 1897, jolloin sitä pidettiin Piero della Francescan maalauksena. Wilhelm von Bode piti sitä Domenico Venezianon työnä, ja tämä tieto oli museon luetteloissa vuoteen 1972, mutta nykyään sitä pidetään virheellisenä. Antonio del Pollaiuoloa ehdotti tekijäksi ensimmäisenä Adolfo Venturi vuonna 1911. Gemäldegalerien nykyisen tulkinnan mukaan tekijä olisi kuitenkin hänen veljensä Piero del Pollaiuolo.
Nicky Grist

| Nicky Grist |
| --- | --- |
 Nicky Grist vuonna 2010.
Henkilötiedot
Syntynyt: 1. marraskuuta 1961 (ikä 62)
WRC-ura
Kilpailuja:  128
Voittoja:  21
Palkintosijoja:  43
Erikoiskoevoittoja:  417
Ensimmäinen kilpailu:  RAC-ralli 1985
Ensimmäinen voitto:  Argentiinan ralli 1993
Viimeinen voitto:  Safari-ralli 2002
Viimeinen kilpailu:  Turkin ralli 2006
Sijoitus kaudella 2002:  ( p.)
Aiheesta muualla
www.nickygrist.com
Nicky Grist (s. 1. marraskuuta 1961) on brittiläinen ralliautoilun kartanlukija. Hän on kotoisin Walesista. Grist on toiminut urallaan muun muassa Malcolm Wilsonin, Armin Schwarzin ja Juha Kankkusen kartanlukijana.
Ura

Nicky Grist Juha Kankkusen kartanlukijaksi Argentiinan rallissa 1993 lyhyellä varoitusajalla kun Juha Piironen joutui sairaalaan aivoverenvuodon vuoksi.
Vuodesta 1997 vuoteen 2002 Grist toimi Colin McRaen kartturina, mistä hänet kenties muistetaan parhaiten. Kauden 2002 jälkeen pari erosi erimielisyyksien vuoksi, mutta heidän välinsä palautuivat myöhemmin. Viimeisen kerran pari ajoi yhdessä 2006 Turkin rallissa. Kisa oli myös Gristin viimeinen MM-startti.
Kaikkiaan Gristillä on 21 MM-rallivoittoa.
Uransa jälkeen Grist on toiminut kommentaattorin tehtävissä.
Aiheesta muualla

Tietoa Gristin urasta
Oestergronden

Pohjanmeren kartta, josta näkyy Oestergrondenin sijainti.
Oestergronden on Pohjanmereen kuuluva merenselkä, joka sijaitsee Alankomaiden talousvyöhykkeellä, Doggermatalikon ja Länsifriiseinsaarten välillä. Veden syvyys on siellä suurempi kuin ympäröivillä merialueilla, keskimäärin 40–50 metriä. Merivirtaukset ovat niin heikkoja, ettei vajoava aines ehdi kulkeutua muualle vaan kertyy pohjaan liejuksi. Kesän aikana merivesi kerrostuu lämpötilan suhteen ja pintavesi muuttuu lämpimäksi ja leväiseksi – syksyllä voimistuvat tuulet ja myrskyt kuitenkin sekoittavat veden taas pohjia myöten.
Oestergronden on saanut nimensä (holl. osterivedet) suurista osteriyhdyskunnista, joita esiintyi siellä vielä 1800-luvun lopussa ennen kuin liikakalastus ja taudit hävittivät ne. Nykyään runsaslukuisimpia lajeja ovat Amphiura filiformis ‑käärmetähti, Echinocardium cordatum ‑merisiili, Abra alba ‑simpukka sekä Callianassa-sukuun kuuluvat katkaravut. Alueella esiintyy yleisesti monia pitkäikäisiä pohjaeläimiä, kuten myrkyllistä Neptunea antiqua ‑kotiloa ja islanninsimpukkaa, mutta myös muutamia harvinaisempia lajeja, esimerkiksi Musculus niger‑, Mysia undata‑ ja Thracia convexa ‑simpukkaa. Talvella Oestergronden on tärkeä ruokailupaikka myrskyliitäjille, lokeille sekä etelänkiisloille ja muille ruokeille.
Nesteytetty maakaasu

LNG-tankkeri LNG Rivers Brestin satamassa.
Nesteytetty maakaasu (LNG, engl. liquefied natural gas) on nesteolomuodossa olevaa maakaasua, jota voidaan kuljettaa LNG-säiliöaluksilla pitkiäkin matkoja. Normaalissa ilmanpaineessa maakaasu pysyy nesteenä, jos sen lämpötila on alle −163 °C. Tämän vuoksi sen kuljettamiseen tarvitaan erikoisrakenteinen, hyvin lämpöeristetty säiliöalus. Nesteyttämisellä maakaasu tiivistyy 600-kertaisesti, joten tämä mahdollistaa maakaasun toimitukset siirtoputkia ja pumppuasemia rakentamatta. Tämä ominaisuus tekee nesteytetystä maakaasusta vapaammin kaupattavan, öljyn kaltaisen energiahyödykkeen.
Nesteytettyä maakaasua saadaan jäähdyttämällä maakaasu −160 celsiusasteen lämpötilaan, jolloin se saadaan nestemäiseen olomuotoon. Yksi tonni LNG:tä vastaa 1 370 m³ maakaasua. Nesteytettyä maakaasua voidaan kuljettaa putkiverkoston ulkopuolella laiva- tai rekkakuljetuksina. Käyttökohteissa LNG höyrystetään kaasuksi. LNG on metaania, jonka oktaaniluku on 130 ja lämpöarvo 13,7 MWh/tn (vrt. raskas polttoöljy 11,4 MWh/tn).
Aineen tekniset ominaisuudet

Lämpötila: noin −160 °C
Tiheys nestemäisenä: 421 kg/m³
Tiheys kaasumaisena: 0,73 kg/m³
Lämpöarvo: 13,7 kWh/kg (esim. nestekaasu 12,8 kWh/kg ja öljy 11,8 kWh/kg)
Yksi tonni LNG:tä vastaa 1 370 m³ maakaasua
LNG höyrystyy välittömästi, mikäli sitä vuotaa ilmakehään. Höyrystynyt LNG-kaasu on ilmaa kevyempää, ainakin noin puolet ilman tiheydestä. Nestemäinen LNG muodostaa höyrystyessään jääkylmää kaasua, joka voi aiheuttaa pahoja palovamman kaltaisia paleltumia kuten myös LNG nestemäisenä ollessaan. Suljetussa tilassa (kuten putken osa tai kaasusäiliö) ollessaan, ilman kunnollisia varolaitteita, kuten varoventtiilejä, kaasu voi myös aiheuttaa rajun paineennousun ja tilan repeämisen. Mikäli LNG-säiliön eristeet vaurioituvat rupeaa LNG höyrystymään rajusti ja voi aiheuttaa voimakkaan paineennousun ja kylmän kaasumaisen maakaasun ulospurkautumisen. Kuten jäähdyttämällä nesteytetyillä kaasuilla yleensä, myös LNG:n kanssa kosketuksissa olevat eristämättömät putket ja varusteet jäähtyvät hyvin rajusti ja keräävät ilman kosteudesta ja hiilidioksidista jäätä ympärilleen. Näihin osiin tai näistä osista irrotettuihin jääkappaleisiin paljaalla iholla koskemisesta voi seurata palovamman kaltainen paleltuma.
Höyrystetyn/kaasumaisen LNG:n syttymis- ja räjähtämisominaisuudet vastaavat metaanin ominaisuuksia.
Nesteytetty maakaasu Suomessa

Gasum Oy:llä on Porvoon Kilpilahden teollisuusalueella oma nesteytetyn maakaasun tuotantolaitos, joka valmistui kesäkuussa 2010. Tuotantolaitos tuottaa lähes 20 000 tonnia nesteytettyä maakaasua vuodessa. Gasumilla on laitoksen yhteydessä noin 2 000 kuutiometrin tuotevarasto.
Nesteytetty maakaasu Suomessa > Kehityshankkeita Suomessa

Maaliskuussa 2014 Gasum ilmoitti valinneensa Suomen ensimmäisen tuontiterminaalin sijoituspaikaksi Porin Tahkoluodon. Noin kymmenen henkeä työllistävän terminaali valmistui kesällä 2016. toisena vaihtoehtona oli Turun Pansio, jonne Gasum on myös valmis rakentamaan terminaalin, mikäli kysyntää riittää.
Lisäksi Gasum suunnittelee Finngulf LNG -hankkeessa suuren LNG-tuontiterminaalin rakentamista Etelä-Suomeen, joko Inkoon Joddböleen tai Porvoon Tolkkisiin. Terminaalissa LNG höyrystetään kaasuksi ja syötetään maakaasuverkostoon. LNG:tä voidaan myös toimittaa terminaalista nestemäisessä muodossa proomuilla tai säiliöautoilla uusiin käyttökohteisiin, kuten laivojen polttoaineeksi tai teollisuuden käyttöön. Terminaalin yhteyteen tulisi LNG:n varastosäiliö. Terminaalin sijoituspaikka ja kokoluokka riippuvat kaasuyhteydestä Baltiaan ja mahdollisesti myönnettävästä EU-tuesta.
Suomalaiset teollisuusyritykset Manga LNG Oy, Outokumpu, SSAB:n terästehtaat, EPV Energia Oy ja energiayhtiö Gasum puolestaan saivat käyttöönsä LNG-terminaalin Tornion Röyttään vuonna 2019.
Nesteytetty maakaasu Suomessa > Yhteistyösopimuksia

Wärtsilä ja Shell ovat tehneet yhteistyösopimuksen elokuussa 2011 vauhdittaakseen nesteytetyn maakaasun (LNG) käyttöä laivaliikenteen polttoaineena. Shell aikoo valmistaa Wärtsilän ja muiden asiakkaiden käyttöön LNG:tä. Yhteistyösopimus on kohdennettu Yhdysvaltoihin ja myöhemmässä vaiheessa tulee kattamaan laajemman maantieteellisen alueen.
Nesteytetty maakaasu Suomessa > Valtion myöntämät tuet

Työ- ja elinkeinoministeriö päätti tukea kolmen LNG-terminaalin rakentamista yhteensä 65,2 miljoonalla eurolla.
Aiheesta muualla

Kuvia tai muita tiedostoja aiheesta Nesteytetty maakaasu Wikimedia Commonsissa
Nokia G11

| Nokia G11 |
| --- | --- |
Valmistaja:  HMD Global
Julkaistu:  2022
Käyttöverkot:  2G, 3G ja 4G
Mitat:  164,6 × 75,9 × 8,5 mm
Paino:  189 g
Näyttö:  IPS LCD, 6,5", 90 Hz
Näytön kuvatarkkuus:  720 × 1 600 px
Suoritin:  Unisoc T606 -kahdeksan­ydinprosessori
Grafiikkapiiri:  Mali-G57 MP1
Muisti:  32 Gt
Keskusmuisti:  3 Gt
Takakamera:  13 Mpx + 2 Mpx (makro) + 2 Mpx (syvyys)
Etukamera:  8 Mpx
Radio:  FM-radio
Käyttöjärjestelmä:  Android 11
Akku:  5 050 mAh
Liitännät:  USB-C 2.0, kuulokeliitäntä
Muistikorttipaikka:  tukee enintään 512 Gt:n microSD-kortteja
Muuta:  sormenjälkitunnistin
Infobox OKNimi-testi OK: 
Nokia G11 on HMD Globalin 14. helmikuuta 2022 julkistama älypuhelin. Se tuli Suomessa myyntiin 159 euron suositushintaan.
Puhelimessa on kahdeksanydinprosessori ja 6,5 tuuman näyttö, joka tukee 90 hertsin kuvataajuutta. Tallennustilaa on 32 gigatavua ja keskusmuistia kolme gigatavua. Tallennustila on laajennettavissa enintään 512 gigatavun microSD-kortilla. Puhelimessa on kolme takakameraa. Pääkameran tarkkuus on 13 megapikseliä, makrokameran kaksi megapikseliä ja syvyyskameran kaksi megapikseliä. Etukameran tarkkuus on kahdeksan megapikseliä. Akun kapasiteetti on 5 050 milliampeerituntia ja se tukee 18 watin latausta. Sormenjälkitunnistin on sijoitettu laitteen kylkeen. Käyttöjärjestelmänä on Android 11.
Aiheesta muualla

Nokia G11 Nokian sivuilla
Oeyo

Oeyo
Oeyo (jap. 於江与) tai Satoko (jap. 達子) (1573 – 15. syyskuuta 1626) oli merkittävä japanilainen nainen Sengoku-kauden lopulla. Hän oli shōgun Tokugawa Hidetadan vaimo, ja tämän seuraajan, Tokugawa Iemitsun, äiti. Oeyolla oli merkittävät sukujuuret, sillä hän oli daimio Azai Nagamasan nuorin tytär, ja hänen äitinsä oli Oichi, Oda Nobunagan pikkusisko. Lisäksi Toyotomi Hideyoshi toimi Oeyon ottoisänä ja suojelijana ennen avioliittoa.
Kun Hidetada luovutti vallan vanhimmalle pojalleen vuonna 1623, Oeyo otti itselleen buddhalaisen nimen Sūgen'in (jap. 崇源院). Hänen mausoleuminsa sijaitsee nykyään Zōjō-jin temppelissä, Tokiossa.
Nordic Moneta

| Oy Nordic Moneta Ab |
| --- | --- |

Yritysmuoto:  osakeyhtiö
Perustettu:  2000
Toimitusjohtaja:  Mia Mäkelä
Toimiala:  keräilyrahojen ja -mitaleiden markkinointi ja välitys
Emoyhtiö:  Samlerhuset
Kotisivu:  suomenmoneta.fi
Infobox OKVirheellinen NIMI-arvo: 
Oy Nordic Moneta Ab on pohjoismainen keräilyrahoja ja -mitaleita markkinoiva yritys. Suomessa yritys toimii aputoiminimellä Suomen Moneta. Nordic Monetalla on toimintaa myös Ruotsissa, Tanskassa, Virossa, Latviassa ja Liettuassa.
Suomen Rahapaja luopui Nordic Monetan viidenkymmenen prosentin omistuksesta vuonna 2010 ja yritys siirtyi kokonaan Samlerhuset-konsernin omistukseen.
 
Samlerhusetin pääkonttori sijaitsee Hollannissa.
Suomen Moneta hankkii keräilytuotteita rahapajoilta ja toimittajilta eri puolilta maailmaa. Samlerhuser-konsernin tytäryhtiönä Nordic Moneta on yhteydessä Euroopan ja muun maailman tärkeimpiin rahapajoihin. Kotimaiset juhlarahat eurokolikkosarjat yritys ostaa Suomen Rahapajalta.  Suomen Moneta myy suomalaisten ja kansainvälisten rahojen lisäksi raha- ja mitalikirjeitä sekä vanhoja rahoja Suomesta ja maailmalta.
Sponsorointi

Suomen Moneta toimii useiden suomalaisurheilijoiden sponsorina. Moneta tukee muun muassa pikaluistelija Pekka Koskelaa, purjehtija Sari Multalaa sekä kävelijä Jarkko Kinnusta. Vuonna 2011 Suomen Moneta käynnisti yhdessä Urheilijayhdistyksen kanssa Tue urheilijaa -varainhankintakampanjan, jossa yksityinen henkilö, yhteisö tai yritys voi lahjoittaa rahaa omalle suosikkiurheilijalleen.
Aiheesta muualla

Suomen Monetan internetsivut
Nordic Plug

| Nordic Plug oy |
| --- | --- |
Yritysmuoto:  osakeyhtiö
Perustettu:  Tampere, Suomi (1. lokakuuta 2021)
Toimitusjohtaja:  Asko Taneli Ikonen
Avainhenkilöt:  Joona Laakkonen, Juha Kummunmäki, Yuxing Ikonen, Asko Taneli Ikonen
Kotipaikka:  Tampere, Suomi
Toimiala:  Laajan valikoiman postimyynti ja verkkokauppa
Tuotteet:  Sähköauton latausasemat
Liikevaihto:   1,1 milj. € (2023)
Kotisivu:  nordicplug.fi
Nordic Plug on vuonna 2021 perustettu suomalainen yksityisomisteinen yritys. Yritys on erikoistunut sähköautojen ja lataushybridien lataustarvikkeisiin ja sille on myönnetty Avainlippu.
Nordic Plugilla on vuonna 2024 toimistot ja keskusvarasto Tampereella ja Raisiossa. Yrityksen toimitusjohtaja on Asko Taneli Ikonen.
Toiminta

Yrityksen perustaminen sai alkunsa vuonna 2021 kun yhtiön perustaja Taneli Ikonen huomasi autoalalla työskennelleen ystävän kanssa Suomesta puuttuvan yrityksen, joka erikoistuu sähköautojen kotilataamiseen.
Yritys maahantuo ja jakelee sähköajoneuvojen kotilatauslaitteita yhteistyössä muun muassa DEFA:n, Tesla:n ja go-e GmbH  kanssa. Operatiivisen toiminnan käynnistyttyä Nordic Plug on kasvattanut toimintaansa nopeasti vuosittain. Yritys on usein esillä mediassa kertomassa sähköautoilun ja lataamisen vaikutuksesta kotimaassa sekä kuluttajakäyttäytymisestä.
Nordic Plugin liikevaihto ylitti ensimmäisen kerran miljoonan euron rajan tilikaudella 2023.
Yhteistyökumppanit

Yritys tekee yhteistyötä muun muassa Autoliiton, Taksiliiton sekä Suomen Omakotiliiton kanssa. Nordic Plug on Energiateollisuus ylläpitämän Sähköinen Liikenne ry:n jäsen.
Northeast Asia Trade Tower

Northeast Asia Trade Tower kuvassa keskellä.
Northeast Asia Trade Tower (hangul: 동북아무역타워; hanja: 東北아貿易타워; uudistettu latinisaatio: Dongbpp-a muyeon tawo) eli Posco Tower-Songdo (hangul: 포스코타워-송도; hanja: 포스코타워-松島; uudistettu latinisaatio: Poseuko tawo-Songdo) on Incheonissa Etelä-Koreassa sijaitseva 305 metriä korkea pilvenpiirtäjä. Torni rakennettiin vuosina 2006–2011, ja siinä on 68 kerrosta. Rakennus on Etelä-Korean kuudenneksi korkein.
Northeast Asia Trade Towerin suunnitteli arkkitehtitoimisto Kohn Pedersen Fox. Rakennuksessa on hotelli, asuinhuoneistoja ja toimistotiloja.
Noel Blanc

| Noel Blanc> Henkilötiedot |
| --- | --- |
Koko nimi:  Noel B. Blanc
Syntynyt: 19. lokakuuta 1938 (ikä 85)  Los Angeles, Kalifornia
Ammatti:  toimitusjohtaja ääninäyttelijä
Puoliso:  Katherina Blanc
Näyttelijä
Aktiivisena:  1987–
Merkittävät roolit:  Putte Possu (Tiny Toons)
Aiheesta muualla
IMDb 
Noel B. Blanc (s. 19. lokakuuta 1938 Los Angeles, Kalifornia) on yhdysvaltalainen Warner-Blanc yhtiön toimitusjohtaja ja entinen ääninäyttelijä, joka tunnetaan useiden Looney Tunes -hahmojen äänistä. Hänen isänsä oli Mel Blanc, joka loi samaisille hahmoille alkuperäiset äänet.
Elämäkerta

Blancin lähes koko elämä keskittyi Looney Tunesin ympärille isänsä Mel Blancin ollessa tuolloin hahmojen ääninä. Nuoresta iästä lähtien hän yhdessä isänsä kanssa puhuivat toisilleen Looney Tunes hahmojen äänillä ja viihdyttivät samalla naapureiden lapsia. Blanc kokeili nuorena myös vastaamalla puhelimeen tietyn hahmon äänellä nähdäkseen osaisiko soittaja erottaa hänen ääntään isästään. Blanc kertoi myös isänsä Mel Blancin sanoneen useissa haastatteluissa tunteneensa poikansa Noelin olevan ainoa, joka kykeni imitoimaan hänen hahmojen ääniä tarkasti.
Noel Blancin tykästyminen animaatioon ammattimielessä alkoi kuitenkin vasta isänsä auto-onnettomuuden myötä 1960-luvun alussa. Hän ryhtyi isänsä toivuttua ohjaamaan isänsä äänityksiä kotistudiossaan. Myöhemmin armeijan jälkeen Blanc perusti isänsä kanssa Blanc Communications yhtiön, joka tuotti satoja mainoksia ja televisio-ohjelmia. Isänsä kuoleman jälkeen Noel Blanc ryhtyi pian itse tekemään hahmojen ääniä animaatioihin.
Blanc työskenteli Warner Bros.:lle muun muassa ääninauhojen parissa ääninäyttelyn ohella. Sittemmin Blanc Communications yhtiön yhdistyessä Warner Brosin kanssa hän on työkennellyt Warner-Blanc yhtiöksi muodostuneen yhtiön toimitusjohtaja.
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)